༈ཨོཾ་བདེ་ལེགས་སུ་གྱུར་ཅིག། དམ་ཆོས་ལེགས་བཤད་སྒྲ་དབྱངས་བརྒྱ་ཕྲག་དག། ཕྱོགས་ཀུན་ཁྱབ་པར་སྒྲོག་པའི་དཔལ་ལྡན་པ།  ། ཡེ་ཤེས་སྣང་བའི་འོད་ཟེར་བྱེ་བ་བརྒྱ།  ། འགྱེད་མཁས་རྗེ་བཙུན་བླ་མར་གསོལ་བ་འདེབས།  ། གྲངས་མེད་ཞིང་རྡུལ་མཉམ་པའི་བསྐལ་པའི་བར།  ། མགོན་ཁྱོད་མི་ཤིགས་གཡུང་དྲུང་ལྟར་བཞུགས་ནས།  ། ཟབ་རྒྱས་ཆོས་ཀྱི་འཁོར་ལོ་བར་མ་ཆད།  ། ལེགས་པར་བསྐོར་བའི་སྐལ་བཟང་དགའ་སྟོན་སྩོལ།  ། སྐྱེ་བ་འདི་ནས་བཟུང་སྟེ་བྱང་ཆུབ་བར།  ། བདག་སོགས་འགྲོ་ཀུན་ཁྱེད་ཀྱིས་རྗེས་བཟུང་སྟེ།  ། ཐམས་ཅད་མཁྱེན་པའི་གོ་འཕང་ཐོབ་ནས་ཀྱང་།  ། ཡིད་བཞིན་ནོར་ལྟར་རེ་བ་སྐོང་གྱུར་ཅིག། ཅེས་པ་འདི་ནི་ལྕགས་རི་རིག་བྱེད་གླིང་གི་མཁན་ཟུར་ཨེམ་ཆི་བློ་བཟང་འཇམ་དབྱངས་ཀྱིས་བསྐུལ་བ་ལྟར་༧ཤཱཀྱའི་བཙུན་པ་བློ་བཟང་དཔལ་ལྡན་ཡེ་ཤེས་ཀྱིས་སུག་བྲིས་སུ་བགྱིས་པའོ། །  ། །